《朝爽轩红蕉著花喜而成篇》
宋代·喻良能

青绮丛中蹙绛纱，碧云阙处抹晴霞。
凌霜窈窕含朱彩，消得愚溪作意夸。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。